62022CJ0773_INF
Unionin tuomioistuimen tuomio (neljäs jaosto) 29.7.2024 –komissio v. Slovakia (Ammattipätevyydet)
(Asia C-773/22) (
1
)
Jäsenyysvelvoitteiden noudattamatta jättäminen – Direktiivi 2005/36/EY – Ammattipätevyyden tunnustaminen – 2 artiklan 3 kohta – Soveltamisala – Unionin oikeuden muut säännökset, jotka suoraan koskevat ammattipätevyyden tunnustamista – 7 artiklan 4 kohta – Soveltuvuuskokeen määräämistä ennen ensimmäistä palvelujen tarjoamista koskevat edellytykset – 14 artiklan 1 ja 4 kohta – Korvaavien toimenpiteiden määräämistä koskevat edellytykset – 35 artiklan 3 kohta – Hammaslääkärin erikoistumiskoulutusta osoittavan asiakirjan antamista koskevat edellytykset – 41 artiklan 1 kohdan c alakohta – Kätilön muodollista pätevyyttä osoittavien asiakirjojen tunnustamista koskevat edellytykset – 42 artiklan 2 kohta – Toiminnat, joita kätilöillä on ainakin oltava oikeus ryhtyä harjoittamaan – 50 artikla ja liitteessä VII olevan 1 kohdan d alakohta – Kotijäsenvaltiolta pyydetyt asiakirjat, jotka ovat edellytyksenä säänneltyyn ammattiin pääsemiseksi vastaanottavassa jäsenvaltiossa – 55 artiklan 2 kohta – Suuntaviivat, jotka koskevat harjoittelun järjestämistä ja tunnustamista – Laiminlyönti saattaa direktiivi osaksi kansallista oikeutta
Henkilöiden vapaa liikkuvuus – Sijoittautumisvapaus – Työntekijät – Ammattipätevyyden tunnustaminen – Direktiivi 2005/36 – Laiminlyönti saattaa direktiivi osaksi kansallista oikeutta
(SEUT 258 artikla; Euroopan parlamentin ja neuvoston direktiivin 2005/36 2 artiklan 3 kohta, 7 artiklan 4 kohta, 14 artiklan 1 ja 4 kohta, 42 artiklan 2 kohta 50 artikla ja 55 a artikla sekä liitteessä VII olevan 1 kohdan d alakohta)
(ks. 38, 39, 42, 69, 70, 72, 75, 77, 83, 88, 93, 95, 123, 126, 140, 144, 145, 149, 152 ja 159 kohta)
Tuomiolauselma
1)
Slovakian tasavalta ei ole noudattanut ammattipätevyyden tunnustamisesta 7.9.2005 annetun Euroopan parlamentin ja neuvoston direktiivin 2005/36/EY, sellaisena kuin se on muutettuna 20.11.2013 annetulla Euroopan parlamentin ja neuvoston direktiivillä 2013/55/EU, mukaisia velvoitteitaan, koska se ei ole
–
rajoittanut direktiivin 2005/36, sellaisena kuin se on muutettuna, 2 artiklan 3 kohdan mukaisesti tapauksia, joihin tätä direktiiviä ei sovelleta, tapauksiin, joissa muu unionin oikeuden säädös sisältää erityisiä järjestelyjä, jotka suoraan koskevat ammattipätevyyden tunnustamista
–
säätänyt direktiivin 2005/36, sellaisena kuin se on muutettuna, 7 artiklan 4 kohdan ensimmäisen ja neljännen alakohdan mukaisesti, että siirtotyöläinen voidaan velvoittaa suorittamaan soveltuvuuskoe vain sillä edellytyksellä, että kyseisellä toiminnalla on vaikutusta kansanterveyteen tai yleiseen turvallisuuteen ja että todetaan, että tämän palvelujen tarjoajan pätevyys eroaa merkittävästi vastaanottavassa jäsenvaltiossa edellytetystä koulutuksesta
–
rajoittanut direktiivin 2005/36, sellaisena kuin se on muutettuna, 14 artiklan 1 kohdan mukaisesti mahdollisuutta määrätä korvaavia toimenpiteitä siihen tapaukseen, että kyseiseen säänneltyyn ammattiin pääsemiseksi vaaditun koulutuksen sisältö on olennaisesti erilainen kuin se sisältö, josta hakijan esittämä pätevyystodistus tai muodollista pätevyyttä osoittava asiakirja on osoituksena
–
antanut direktiivin 2005/36, sellaisena kuin se on muutettuna, 42 artiklan 2 kohdan c, f ja j alakohdan mukaisesti tarvittavia säännöksiä, jotta kätilöt voivat määrätä tarvittavia tutkimuksia riskiraskauksien havaitsemiseksi mahdollisimman varhain, hoitaa perätilasynnytyksiä hätätapauksissa sekä antaa lääkärin määräämää hoitoa
–
antanut direktiivin 2005/36, sellaisena kuin se on muutettuna, 55 artiklan, luettuna yhdessä sen liitteessä VII olevan 1 kohdan d alakohdan kanssa, mukaisesti säännöksiä, joissa säädetään, että vastaanottavan jäsenvaltion pyytämät asiakirjat, jotka ovat siellä edellytyksenä säänneltyyn ammattiin pääsemiseksi, on toimitettava kahden kuukauden kuluessa
–
antanut direktiivin 2005/36, sellaisena kuin se on muutettuna, 55 a artiklan 2 kohdan mukaisesti suuntaviivoja, jotka koskevat toisessa jäsenvaltiossa tai kolmannessa maassa suoritetun harjoittelun järjestämistä ja tunnustamista, erityisesti ammatillisen harjoittelun valvojan tehtäviä.
2)
Kanne hylätään muilta osin.
3)
Euroopan komissio ja Slovakian tasavalta vastaavat omista oikeudenkäyntikuluistaan.
(
1
)	EUVL C 54, 13.2.2023.